"Dooie" wat wakker geword het by begrafnisondernemer sterf | Maroela Media
Porter and Sons-begrafnisondernemers
"Wel, hulle het hom weer omstreeks 04:15 kom haal," het Williams se susterskind, Eddie Hester, aan WAPT gesê. "Ek dink hy's hierdie keer weg."
Maroela Media het vroeër berig Williams is in Februarie in 'n hospitaal opgeneem weens hartversaking en is op 27 Februarie dood verklaar nadat verpleegsters en die lyksbesorger nie 'n pols kon vind nie. Hy is na 'n begrafnisondernemer oorgeplaas en het binne die lyksak begin beweeg. Hy is met 'n ambulans weer na sy hospitaalbed geneem.
Williams, 'n pa van 11 met ses agterkleinkinders, het gesê hy het net diep geslaap, maar gesinslede het gevoel daar is 'n spesifieke rede waarom God vir hom die ekstra tyd gegun het.
"So baie mense is hierdeur geraak op verskillende wyses," het Mary Williams, sy dogter, aan die Clarion-Ledger gesê. "Dit is 'n getuienis wat langer sal leef as ons." -SAPA